jkorsvik/nowiki_second_scrape_merged huggingface dataset:
Stratford International stasjon

Stratford International stasjon er en stasjon på høyhastighetslinjen High Speed 1 og er en av endestasjonene på Docklands Light Railway i det østre London. Stasjonen ble åpnet i 2009 da høyhastighetslinjen ble tatt i bruk, ferdigbygd var den allerede i 2006. Tilknytningen til Docklands Light Railway ble åpnet 31. august 2011, stasjonen ble dermed forbundet med Londons kollektivnett.
Stasjonen ligger rundt 370 m fra knutepunktstasjonen Stratford, et lite stykke innenfor grensene til Olympiaparken i London. Stasjonen va derfor et knutepunkt i forbindelse med Sommer-OL 2012, høyhastighetstoget Javelin gikk i pendeltrafikk med et tog fra St. Pancras hvert 7. minutt.Opprinnelig var det planlagt at det internasjonale toget Eurostar skulle stoppe ved stasjonen, dette ble imidlertid skrinlagt på grunn av liten etterspørsel, og fordi den ligger forholdsvis nær St. Pancras stasjon. Stratford International blir derfor kun betjent av innlandstog, til tross for navnet. 


== Referanser ==
Christian Hauswirth

Christian Hauswirth (født 23. desember 1965 i Saanen) er en sveitsisk tidligere skihopper som representerte Ski-Club Gstaad.
Han deltok i den tysk-østerrikske hoppuka og verdenscupen i årene 1982-1990, og fikk sine beste sammenlagtplasseringer i sesongen 1987/88, med 4.-plass i Hoppuka og 22.-plass i verdenscupen. Hans beste plassering i enkeltrenn var 4.-plass i Chamonix 21. desember 1986 og i Oberstdorf 30. desember 1987. Han deltok i OL i 1984 og 1988, med 27.-plass i storbakken i Calgary i 1988 som beste individuelle plassering. Hauswirth var med i VM i 1987 og 1989, og hadde der 25.-plass i storbakken i Lahtis i 1989 som beste individuelle plassering. I VM i skiflyging i Oberstdorf i 1988 og Vikersund i 1990 ble han nummer 40 (av 50 deltakere) og 28.


== Referanser ==


== Kilder ==
Sports Reference: Christian Hauswirth Arkivert 13. desember 2012 hos Wayback Machine. (besøkt 3. september 2011)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider


== Eksterne lenker ==
(en) Christian Hauswirth – Olympedia 
(en) Christian Hauswirth – Sports-Reference (OL-resultater – arkivert) 
(en) Christian Hauswirth – FIS (skihopping) 
(en) Christian Hauswirth – TheSports.org
Morten Søberg

Morten Søberg (født 6. april 1969 i Trondheim) er en norsk samfunnsøkonom og politiker (Sp). Fra 2014 er han direktør for myndighetskontakt i SpareBank 1-alliansen.Han har studiekompetanse fra Adolf Øiens skole, bachelorgrad i filosofi og samfunnsøkonomi fra London School of Economics and Political Science (LSE) fra 1994 og doktorgrad i samfunnsøkonomi fra Universitetet i Oslo fra 2003. Han har også studert ved Handelshøyskolen i Stockholm. Han er gift, har barn og bor i Oslo.Søberg var journalist i Nei til EUs avis Standpunkt 1990–1991, forsker i SSB 1997–2002, politisk rådgiver for finans, kontroll og konstitusjon for Senterpartiets stortingsgruppe 2003–2007, seniorrådgiver for departementsråden i Kommunal- og regionaldepartementet 2007–2008, politisk rådgiver for stortingsrepresentant Ola Borten Moe 2009–2010 samt statssekretær for statsråd Sigbjørn Johnsen i Finansdepartementet 2010–2013.Han har også markert seg som essayist med utgivelser på nynorsk. Han var styremedlem i Noregs Mållag 2006–2008 og ordfører i Nynorsk kultursentrums råd 2010–2011.


== Bibliografi ==
Søberg, Morten (2014). Rapport frå Finansdepartementet. Ei statssekretærreise. Oslo: Samlaget. ISBN 978-82-521-8370-2. 
Søberg, Morten (2010). Sverdrups ekko. Parlamentariske undersøkingar. Oslo: Samlaget. ISBN 978-82-521-7650-6. 
Søberg, Morten (2009). Senatet som aldri vart. Essay frå Stortinget. Oslo: Samlaget. ISBN 978-82-521-7332-1. 


== Referanser ==


== Eksterne lenker ==
(no) Morten Søberg hos Norsk senter for forskningsdata
Lappbladvever

Lappbladvever (Aculepeira lapponica) er en av edderkoppene i gruppen hjulspinnere (Araneidae). Den finnes nord i Norge, hvor den ble første gang registrert i Finnmark, juli 2011.


== Utbredelse ==
I Norge er den funnet i Finnmark. Den er utbredt i Sverige og Finland.


== Utseende ==
Lappbladvever er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Bakkroppen hos hunnen er stor og pæreformet, og noe tilspisset bak, i motsetning til de fleste andre hjulspinnere. Bakkroppen har en gulhvit, «eikeblad» lignende tegning i midten, med mørkere brunt omriss, på rødlig orange bakgrunn. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina har svake lyse og mørke ringer, de er middels lange og ganske kraftige.
Flere av hjulspinnerne kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.


== Levevis ==
Denne arten spinner hjulnett mellom busker og lav vegetasjon, kjønnsmodne eksemplarer kan finnes om sommeren.


== Referanser ==


== Litteratur ==
W. Nentwig, A. Hänggi, C. Kropf & T. Blick (Hrsg.): Araneae - spiders of Europa – Bestimmungsschlüssel, slekten (gattung) Aculepeira (tysk)


== Eksterne lenker ==
(en) lappbladvever i Encyclopedia of Life 
(en) lappbladvever i Global Biodiversity Information Facility 
(no) lappbladvever hos Artsdatabanken 
(sv) lappbladvever hos Dyntaxa 
(en) lappbladvever hos Fauna Europaea 
(en) lappbladvever hos ITIS 
Aculepeira lapponica – detaljert informasjon på Wikispecies 
Hjulspinnere – edderkopper.net (norsk)
Reykjavík katolske bispedømme

Reykjavík katolske bispedømme er det katolske bispedømmet for hele Island. Det ble opprettet i 1923 som et apostolisk prefektur for Island i 1923, og lederen ble i 1929 forfremmet til en apostolisk administrator.
Dagens status som bispedømme ble gitt i 1968, og dagens biskop er Dávid B. Tencer, OFMCap.


== Eksterne lenker ==
Offisielt nettsted 
(en) Roman Catholic Diocese of Reykjavík – kategori av bilder, video eller lyd på Commons
Sergej Novikov

Sergej Novikov er navnet til flere personer:

Sergej Novikov (matematiker) (født 1938) – sovjetisk matematiker
Sergej Novikov (judoka) (født 1949) – sovjetisk judoka
Sergej Novikov (skiskytter) (født 1979) – hviterussisk skiskytter
Sergej Novikov (langrennsløper) (født 1980) – russisk langrennsløper
Buskperleedderkopp

Buskperleedderkopp (Enoplognatha latimana) er en av edderkoppene i gruppen kamfotedderkopper (Theridiidae). Den ble første gang registrert fra Norge ved Bø i Telemark, juli 2011.


== Utseende ==
Buskperleedderkopp er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn. 


== Levevis ==
Buskperleedderkopp lever litt skjult, på skyggefulle steder. Den bygger ureglemessige fangstnett med tallrike silketråder som går på kryss og tvers. 
Hunnen spinner eggene sine inn i en fritthengende, rund eggsekk. 


== Referanser ==


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, (gattung) Enoplognatha (tysk)


== Eksterne lenker ==
(en) buskperleedderkopp i Encyclopedia of Life 
(en) buskperleedderkopp i Global Biodiversity Information Facility 
(no) buskperleedderkopp hos Artsdatabanken 
(sv) buskperleedderkopp hos Dyntaxa 
(en) buskperleedderkopp hos Fauna Europaea 
(en) buskperleedderkopp hos ITIS 
(en) buskperleedderkopp hos NCBI 
(en) Kategori:Enoplognatha latimana – bilder, video eller lyd på Wikimedia Commons 
Kamfotedderkopper – edderkopper.net (norsk)
Asiamesterskapet i friidrett 1975

Asiamesterskapet i friidrett 1975 var det andre Asiamesterkapet i friidrett, det ble arrangert i Seoul i Sør-Korea. Det var 23 øvelser for menn og 16 for damer. Japan ble beste nasjon med 15 gullmedaljer foran India med ni.


== Medaljer ==


== Resultater ==


=== Menn ===


=== Damer ===


== Kilder ==
Resultater GBR Athletics
Post (album)

Post er islandske Björks andre internasjonale soloalbum, utgitt i 1995. Post ble en både kritisk og kommersiell suksess og solgte til platina i flere land, inkludert Storbritannia, USA, Canada og Australia. Post bygget på det samme elektroniske pop-soundet til stede på hennes forrige album, Debut, og flørtet med andre sjangre, blant annet jazz og trip hop.


== Albumtittel ==
Björk ga albumet navnet Post ettersom hun så det og Debut som en slags "serie". Debut ble skrevet før hun flyttet til England mens Post ble skrevet etter. I tillegg følte hun at albumet "postet" følelsene hennes.


== Musikkstil ==
Samtidig som det fulgte Debuts elektroniske pop, eksperimenterte Post med flere sjangere, og Björk kalte det selv "musikalsk promiskuøst". Hun sa også at hennes "musikalske hjerte" var "spredt" på den tiden og ville vise dette gjennom Post – fra den industrielle "Army Of Me" til 50-talls-jazzen gjennom "It's Oh So Quiet", og fra trip hop-eksperimenteringen på "Enjoy", "Possibly Maybe" og "Headphones" til den cinematiske "Isobel".


=== Tema og låtskriving ===
Björk anså Post å være fryktløs og taklet følelsene til "en jente som forlot hjemmet sitt og står ovenfor en ny, uutforsket verden".
"Army Of Me" samt "The Modern Things" ble skrevet av Björk og Graham Massey før innspillingen av Debut. "Army Of Me" handler om å komme videre med livet uten å klage. "Hyperballad", inspirert av en drøm, handler om – ifølge Björk – å "gi fra seg deler av seg selv når man er i et forhold, da selve forholdet blir viktigere enn partnerne som individer". "The Modern Things" beskriver at teknologi tar over verden og ble skrevet i respons til folkets frykt for den "sjelløse teknologien". "Isobel", skrevet av Björk og Sjón, handler om en kvinne, "gift med seg selv", som har isolert seg fra det moderne liv. "Possibly Maybe" ble skrevet om Björks mislykkede forhold med Stéphane Sednaoui, samtidig som "I Miss You" handler om å forelske seg i en man ennå ikke har møtt. "Headphones" ble skrevet til Graham Massey som takk for mixtapene hans, og som et "kjærlighetsbrev til lyd".


== Sporliste ==
«Army Of Me» (3:54)
«Hyperballad» (5:21)
«The Modern Things» (4:10)
«It's Oh So Quiet» (3:38)
«Enjoy» (3:57)
«You've Been Flirting Again» (2:29)
«Isobel» (5:47)
«Possibly Maybe» (5:06)
«I Miss You» (4:03)
«Cover Me» (2:06)
«Headphones» (5:40)


== Eksterne lenker ==
björk.com – Post
(en) Post (album) på Apple Music 
(en) Post (album) på Discogs 
(en) Post (album) på MusicBrainz 
(en) Post (album) på Spotify 
(en) Post (album) på AllMusic
Jerome A. Cohen

Jerome Alan Cohen  (født 1. juli 1930 i Elizabeth i New Jersey i USA) er en jusprofessor med spesialitet innen kinesisk rett, blant annet strafferett, ved New York University.


== Verker i utvalg ==
"The Struggle for Autonomy of Beijing's Public Interest Lawyers," China Rights Forum, 2009, no. 1.
Investment Law and Practice in Vietnam (Longman, 1990)
Contract Law of the People's Republic of China (Longman, 1988) (with Yvonne Y.F. Chan and Ho Yuk Ming)
People's China and International Law (Princeton University Press, 1974) (with H.D. Chiu)
The Criminal Process in the People's Republic of China, 1949-63: An Introduction (Harvard University Press, 1968)


== Referanser ==


== Eksterne lenker ==
Cohens profile ved NYU Law school
Bibliografi
NYU's US-ASIA Law Institute directed by Cohen and publishing his recent work
Røyskamfot

Røyskamfot (Achaeridion conigerum) er en av edderkoppene i gruppen kamfotedderkopper (Theridiidae), og finnes sør i Norge. Den ble første gang registrert fra Norge ved Bø i Telemark, august 2011. Det er gjort svært få funn i Europa. Trolig er den vanligere enn antatt og oversett på grunn av sin beskjedne størrelse.


== Utseende ==
Røyskamfot er en liten edderkopp i underkant av 2 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn. 
Det finnes flere lignende arter, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Levevis ==
Røyskamfot lever litt skjult, på skyggefulle steder, som under steiner og lignenede. Den bygger ureglemessige fangstnett med tallrike silketråder som går på kryss og tvers. 
Hunnen spinner eggene sine inn i en fritthengende, rund eggsekk. 


== Referanser ==


== Eksterne lenker ==
(en) Achaeridion conigerum i Encyclopedia of Life 
(en) Achaeridion conigerum i Global Biodiversity Information Facility 
(no) Achaeridion conigerum hos Artsdatabanken 
(sv) Achaeridion conigerum hos Dyntaxa 
(en) Achaeridion conigerum hos Fauna Europaea 
(en) Achaeridion conigerum hos ITIS 
Kamfotedderkopper – edderkopper.net (norsk)
Hans Collin

Hans Jenssen Collin (født 10. april 1682 i Trondheim, død 10. april 1742 i Trondheim) var borgermester i Kristiansand i perioden 1707 – 1710, samt magistratspresident, justisminister og lagmann i Trondheim. Han var sønn av bergamtsassessor, tollskriver og handelsmann Jens Hanssen Collin.  


== Ekteskap og familie ==
Hans Jenssen Collin giftet seg i 1710 med Sophie Amalie Krog, datter av biskop, dr.theol. Peder Krog i Trondheim. Paret fikk trolig 12 barn, blant dem: 

Jens Hanssen Collin (d.y.) (1712–1757)
Abraham Dreyer Collin (1715–1776)
Georg Christian Collin (1715–1762)
Christian Jørgen Collin (f.1716)
Niels Krog Collin (1718–1782)Etter Sophie Amalie Krogs død i 1735, giftet Hans Jenssen Collin seg året etter med Marie Christine Horneman, datter av Hans Horneman. Collin var da 54 år gammel, mens Horneman bare var 17. Ekteskapet ble sett på som et sterkt bånd mellom de to embetsfamiliene Collin og Horneman.  Paret fikk tre barn: 

Hans Horneman Collin (1737–1742)
Sophie Amalie Collin (f.1738)
Frederik Collin (1740–1802), som giftet seg i Trondheim i 1774 med Bernhardine Møllmann (1760-91), hvis sønn, Hans Collin (1784 Trondheim-1861 sst.), ble gift i 1815 med Marie Georgine Caroline grevinne von Schmettow (Schleswig 1786-Trondheim 1862), datter av Carl Jacob Woldemar greve v. Schmettow (Augsburg 1744-Rotvold ved Trondheim 1821), 1814/15 dansk kommanderende general i Norge og norsk general, og (~ 1778 i Trondheim) Christiane (Stinchen) Anna Katharina Møllmann (Trondheim 1757-Rotvold 1820): se Mølmann (slekt).


== Liv og karriere ==
I 1709 mottok Collin en stor reperbane på Bakklandet som gave fra sin svigerfar Biskop Peder Krog. Etter Collins død ble reperbanen overtatt av hans eldste sønn. 
Far til Hans Jenssen Collin, Jens Hanssen Collin, eide flere lystgårder i områdene rundt Trondheim. Etter farens død overtok Hans Jenssen Collin både Øvre- og  Nedre Ringve gård. I tillegg kjøpte han Store Leangen gård. Collin, som bodde i Trondheim by, tilbrakte mye tid på gårdene på fritiden. Gårdene hadde svært påkostede hovedbygninger og store opparbeidede hager og parkanlegg. 
Hans Jenssen Collin satt som magistratspresident i Trondheim i perioden 1710-1736. I 1736 gikk embetet videre til Collins svoger Christian Krog. Collin på sin side avanserte til å bli lagmann. 


== Død ==
Collin døde 10. april 1742 i Trondheim. Han ble gravlagt på domkirkegården.


== Referanser ==

2.   Ved Ida Marie Gonzales Jensen, May 3, 2022: https://www.geni.com/people/Caroline-Marie-Georgine-von-Schmettow/6000000003170349045
Jasper Becker

Jasper Becker (født 19. mai 1956 i London) er frilansjournalist og politisk kommentator. Han er forfatter av et antall bøker om situasjonen i Kina, Nord-Korea, Tibet og Mongolia. 
Han studerte ved University of London og ved Ludwig-Maximilians-Universität München. Han er sinolog.
Boken Hungry Ghosts som berørte den store sultkatastrofen under Mao Zedong ble utmerket med den nederlandske PIOOM-prisen for menneskerettighetene.
Becker arbeider for The Independent og har skrevet politiske kommentarer for International Herald Tribune, Spectator, New Republic, Christian Science Monitor, Irish Times, Asian Wall Street Journal, Australian Financial Review, Washington Post, Globe and Mail, Business Week, Prospect Magazine og Sunday Business.


== Bibliografi ==
The Chinese, en introduksjon om Kina, dets folk, regjering og økonomi, John Murray (Publishers) Ltd, 2000
Rogue Regime – Kim Jong Il The Continuing Threat of North Korea Oxford University Press USA, 2004
Hungry Ghosts – China's Secret Famine, om hungersnøden i Kina mellom 1958 og 1962. John Murray (Publishers) Ltd 1996
The Lost Country – Mongolia Revealed, Hodder and Stoughton 1992


== Referanser ==


== Eksterne lenker ==
Jasper Beckers hjemmeside
Asiamesterskapet i friidrett 1979

Asiamesterskapet i friidrett 1979 var det tredje Asiamesterkapet i friidrett, det ble arrangert i Tokyo i Japan. Det var 22 øvelser for menn og 16 for damer. Japan ble beste nasjon med 20 gullmedaljer foran Kina med sju.


== Medaljer ==


== Resultater ==


=== Menn ===


=== Damer ===


== Kilder ==
Resultater GBR Athletics
Ebbsfleet International stasjon

Stratford International stasjon er en stasjon på høyhastighetslinjen High Speed 1, rundt 16 km utenfor Stor-Londons østre grense.
Stasjonen ble tatt i bruk 19. november 2007, en tid etter at høyhastighetslinjen ble åpnet, fordi sikkerhetsutstyret skulle hentes fra den tidligere endestasjonen Waterloo.
To av de seks plattformene betjener Eurostars internasjonale trafikk, de andre betjener nasjonal høyhastighetstrafikk. Northfleet stasjon ligger i en avstand på rundt 350 m, gangavstanden er imidlertid over 1 km. Stasjonene har ingen direkte jernbaneforbindelse med hverandre. På grunn av lange veier blir den derfor ikke ofte brukt som overgangsstasjon, de fleste passasjerene bruker Gravesend eller Greenhithe, disse har gode bussforbindelser til Ebbsfleet International.
Agnhodeedderkopp

Agnhodeedderkopp (Walckenaeria alticeps) er en av edderkoppene i gruppen mattevevere og dvergedderkopper (Linyphiidae). Den ble første gang registrert fra Norge ved Langfjordeid i Sydvaranger, juli 2011.


== Utbredelse ==
I Norge er den funnet i Finnmark. Den er utbredt i Europa.


== Utseende ==
Agnhodeedderkopp er en liten edderkopp i underkant av 3 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Avstanden fra det fremste øyet til hodets fremkant er forholdsvis stor, mye mer enn to ganger øyets diameter. Forkroppen er bredt oval, litt flat og  forholdsvis liten. Forkroppen er mørk, brunlig og noe skinnende (blank). Beina er lyse, nærmest gule. Bakkroppen hos hunnen er matt grå, stor og kuleformet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Referanser ==


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Walckenaeria (tysk)


== Eksterne lenker ==
(en) agnhodeedderkopp i Encyclopedia of Life 
(en) agnhodeedderkopp i Global Biodiversity Information Facility 
(no) agnhodeedderkopp hos Artsdatabanken 
(sv) agnhodeedderkopp hos Dyntaxa 
(en) agnhodeedderkopp hos Fauna Europaea 
(en) agnhodeedderkopp hos ITIS 
(en) agnhodeedderkopp hos NCBI 
Dvergedderkopper – edderkopper.net (norsk)
Langhårmattevever

Langhårmattevever (Mughiphantes cornutus) er en av edderkoppene i gruppen mattevevere og dvergedderkopper (Linyphiidae). Den ble første gang registrert fra Norge ved Gjøingslii i Skjåk, Oppland, juni 2011.


== Utseende ==
Langhårmattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Referanser ==


== Eksterne lenker ==
(en) langhårmattevever i Encyclopedia of Life 
(en) langhårmattevever i Global Biodiversity Information Facility 
(no) langhårmattevever hos Artsdatabanken 
(sv) langhårmattevever hos Dyntaxa 
(en) langhårmattevever hos Fauna Europaea 
(en) langhårmattevever hos ITIS 
(en) langhårmattevever hos NCBI 
Dvergedderkopper – edderkopper.net (norsk)
Meiseledderkopp

Meiseledderkopp (Tibioplus diversus) er en av edderkoppene i gruppen mattevevere og dvergedderkopper (Linyphiidae). Den ble første gang registrert fra Norge ved Melkefoss i Finnmark, juli 2011.


== Utbredelse ==
I Norge er den funnet i Finnmark. Den er utbredt i Sverige, Finland og østover i Russland, til Mongolia. Samt i Alaska.


== Utseende ==
Meiseledderkopp er en liten edderkopp, bare noen millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er lys brun orange, bredt oval, litt flat og  forholdsvis liten. Bakkroppen er mørkere, gråbrun hos begge kjønn. Hos hunnen er den stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. Beina er brun orange.
Meiseledderkopp er svært lik flere av de andre dvergedderkoppene. For sikker artsbestemmelse kreves nærmere undersøkelse av de kjønnsmodne edderkoppenes kjønnsorganer, hos hunner epigynet og hos hanner pedipalpenes siste ledd.


== Levevis ==
Tibioplus diversus finnes i fjellområder. 


== Referanser ==


== Eksterne lenker ==
(en) meiseledderkopp i Encyclopedia of Life 
(en) meiseledderkopp i Global Biodiversity Information Facility 
(no) meiseledderkopp hos Artsdatabanken 
(sv) meiseledderkopp hos Dyntaxa 
(en) meiseledderkopp hos Fauna Europaea 
(en) meiseledderkopp hos ITIS 
(en) meiseledderkopp hos NCBI 
Dvergedderkopper – edderkopper.net (norsk)
Nordlysedderkopp

Nordlysedderkopp (Scotinotylus alpigena) er en av edderkoppene i gruppen mattevevere og dvergedderkopper (Linyphiidae). Den ble første gang registrert fra Norge ved Grense Jakobselv i Finnmark, juli 2011.


== Utbredelse ==
I Norge er den funnet i Finnmark. Den er utbredt i den palearktiske sone.


== Utseende ==
Nordlysedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er lyst skitten gul, bredt oval, litt flat og  forholdsvis liten. Bakkroppen ermørkere, hos hunnen er den stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. Beina er lyse.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Referanser ==


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Scotinotylus (tysk)


== Eksterne lenker ==
(en) nordlysedderkopp i Encyclopedia of Life 
(en) nordlysedderkopp i Global Biodiversity Information Facility 
(no) nordlysedderkopp hos Artsdatabanken 
(en) nordlysedderkopp hos ITIS 
(en) nordlysedderkopp hos NCBI 
Dvergedderkopper – edderkopper.net (norsk)